b'\n_START_ARTICLE_\nFactur\xc4\x83\n_START_SECTION_\nFacturi \xc3\xaenainte de 01 ianuarie 2007\n_START_PARAGRAPH_\n\xc3\x8en Rom\xc3\xa2nia, \xc3\xaenainte de 1 ianuarie 2007, facturile erau documente tipizate, emise, \xc3\xaenseriate \xc8\x99i numerotate de Ministerul Finan\xc8\x9belor Publice \xc8\x99i Imprimeria Na\xc8\x9bional\xc4\x83._NEWLINE__NEWLINE_Persoanele juridice din Rom\xc3\xa2nia cump\xc4\x83rau facturile emise de Imprimeria Na\xc8\x9bional\xc4\x83 prin diver\xc8\x99i distribuitori sau tipografii. Facturile erau \xc3\xaen format A4 sau A5. Un facturier reprezint\xc4\x83 un carnet de 50 de facturi._NEWLINE__NEWLINE_Facturile con\xc8\x9bineau c\xc3\xa2mpuri ce trebuiau completate de c\xc4\x83tre agen\xc8\x9bii economici. Informa\xc8\x9biile erau completate \xc3\xaen general manual, cu pixul. Companiile mai mari, sau nu neap\xc4\x83rat, aveau programe de facturare ce imprimau informa\xc8\x9biile unei facturi exact \xc3\xaen locurile libere din \xc8\x99ablonul tipizat oficial.\n_START_SECTION_\nFacturi dup\xc4\x83 01 ianuarie 2007\n_START_PARAGRAPH_\n\xc3\x8encep\xc3\xa2nd cu data integr\xc4\x83rii Rom\xc3\xa2niei \xc3\xaen UE (01-01-2007), a fost modificat art. 155 din Codul fiscal. Facturile \xc8\x99i chitan\xc8\x9bele emise de c\xc4\x83tre firmele rom\xc3\xa2ne\xc8\x99ti nu mai sunt documente cu regim special emise de Imprimeria Na\xc8\x9bional\xc4\x83 sau tipografii autorizate, pot fi acum emise de fiecare firm\xc4\x83 \xc3\xaen parte, at\xc3\xa2t timp c\xc3\xa2t con\xc8\x9bin informa\xc8\x9biile obligatorii reglementate prin art. 155 din Codul Fiscal. Iar semn\xc4\x83tura \xc8\x99i \xc8\x99tampila, sunt acum op\xc8\x9bionale.\n_START_SECTION_\nModuri de realizare a facturilor noi\n_START_PARAGRAPH_\n\xc3\x8en noul context, companiile rom\xc3\xa2ne\xc8\x99ti sunt nevoite s\xc4\x83 caute noi metode de realizare a facturilor.\n_START_SECTION_\nMetoda conservatoare\n_START_PARAGRAPH_\nFirmele pot cump\xc4\x83ra \xc3\xaenc\xc4\x83 facturi tipizate de la diferite tipografii particulare. Acestea nu mai sunt documente \xc3\xaenseriate oficial de institu\xc8\x9biile statului, au doar rolul de \xc8\x99ablon ce urmeaza a fi completat de firma respectiva \xc3\xaen momentul emiterii.\n_START_SECTION_\n\xc8\x98abloane \xc3\xaen Word sau Excel\n_START_PARAGRAPH_\nEste o metod\xc4\x83 de mijloc, \xc3\xaentre metoda conservatoare \xc8\x99i programele de facturare. Se realizeaz\xc4\x83 \xc8\x99abloane de facturi \xc3\xaen diverse programe ca Word, Excel, etc. Aceste \xc8\x99abloane con\xc8\x9bin deja c\xc3\xa2mpurile ce trebuiesc completate, \xc8\x99i \xc3\xaen plus datele furnizorului. Se completeaz\xc4\x83 informa\xc8\x9biile in fi\xc8\x99ierul respectiv (sau daca nu, se printeaz\xc4\x83 \xc8\x99i se completeaz\xc4\x83 cu pixul). Daca este un program de calcul tabelar (de exemplu Excel) se pot realiza formule de calcul pentru valorile facturii.\n_START_SECTION_\nPrograme de facturare offline\n_START_PARAGRAPH_\nMajoritatea programelor de contabilitate existente au fost adaptate pentru emiterea facturilor in format printabil. Dar pentru scopul factur\xc4\x83rii programele de contabilitate sunt mult prea complexe. Au aparut intre timp programe doar dedicate facturarii, care se instaleaz\xc4\x83 pe PC, av\xc3\xa2nd licen\xc8\x9be la pre\xc8\x9buri acceptabile.\n_START_SECTION_\nPrograme de facturare online\n_START_PARAGRAPH_\n\xc3\x8encep\xc3\xa2nd cu 2007, au ap\xc4\x83rut aplica\xc8\x9bii online bazate exact pe facturare. Diferen\xc8\x9ba \xc3\xaentre programele online \xc8\x99i programele de facturare/contabilitate clasice este ca programul online func\xc8\x9bioneaz\xc4\x83 ca un website, deci se acceseaza prin browserul cu care naviga\xc8\x9bi pe internet \xc8\x99i poate fi accesat de la orice calculator, \xc8\x99i autentificarea se face pe baza de nume de utilizator \xc8\x99i parola, \xc3\xaen timp ce programele clasice se instaleaz\xc4\x83 pe calculator.'